als_Latn dik_Latn sag_Latn
“Me ministrin Murati diskutuam për përgatitjet e përbashkëta, për kërkesat që MeD i ka karshi Komunave për pritjen sa më të mirë të diasporës, të angazhimit shtesë të personelit. Po ashtu, diskutuam edhe për aktivitetet kulturore që do t’i organizojmë së bashku gjatë muajit të diasporës, në muajin korrik. Një prej çështjeve më të rëndësishme është edhe rritja e investimeve të diasporës me ç’rast u dakorduam që në organizimet të cilat do t’i bëjë MeD, në disa prej tyre të shohim edhe mundësinë e angazhimit të Komunës së Prishtinës me projekte konkrete por edhe të organizojmë vizita të biznesmenëve nga diaspora që do të vijnë në Kosovë dhe do të vijnë në Komunën e Prishtinës që të shohin mundësinë e investimeve”, ka deklaruar Ahmeti pas takimit.
Ndërkaq, ministri Murati ka thënë se qëllimi i takimit ka qenë rritja e mobilizimit të MeD dhe komunave në përgjithësi gjatë periudhës kur diaspora do të vijë në Kosovë.
“Me kryetarin Ahmeti u bisedua për mundësinë e bashkëpunimit edhe në fusha të tjera të regjistrimit civil, të regjistrimit të diasporës që do të vazhdojë prapë gjatë muajve të verës, por sidomos për aktivitetet e përbashkëta kulturore gjatë muajit të diasporës, që do të fillojë nga data 2 korrik dhe do të zgjasë deri më datë 2 gusht”, ka thënë Murati.
Sipas tij, sa i përket fushës së investimeve nga diaspora, komunat në përgjithësi janë një aktor i rëndësishëm dhe me një punë të përbashkët, edhe të nivelit qendror edhe në atë lokal, do të duhej të krijohej një hapësirë dhe një ambient sa më i mirë për investime, njoftoi Komuna./KosovaPress/
Kjo web faqe mirëmbahet dhe menaxhohet nga Agjencia e Lajmeve KosovaPress. KosovaPress mban të drejtat e rezervuara me copyright sipas dispozitave ligjore për të drejtat e autorit dhe pronës intelektuale. Përdorimi, modifikimi dhe shpërndarja për qëllime komerciale pa marrëveshje me KosovaPress, ndalohet rreptësisht.
Të gjitha të drejtat e rezervuara nga A.P.L. KosovaPress - COPYRIGHT
2002-2017
als_Latn als_Latn als_Latn als_Latn als_Latn als_Latn unk